
Pirkimo sąlygų 1 priedas


DOKUMENTŲ VALDYMO SISTEMOS „AVILYS“ PRIEŽIŪROS IR VYSTYMO PASLAUGŲ TECHNINĖ SPECIFIKACIJA

I. [bookmark: _Hlk7703067] BENDROSIOS NUOSTATOS

1. Šiuo metu Lietuvos transporto saugos administracijoje (toliau – Užsakovas) įdiegta ir naudojama dokumentų valdymo sistema „Avilys“ (toliau – DVS „Avilys“), kuri leidžia valdyti dokumentus – registruoti gautus, siunčiamus ar vidaus, rengti naujus – derinti, vizuoti, pasirašyti, skirti ir kontroliuoti užduotis, atlikti kitus su dokumentų valdymu susijusius veiksmus (paieškos, ataskaitos, pavadavimai). DVS „Avilys“ pagalba tvarkomos tiek popierinių dokumentų skaitmeninės kopijos, tiek kvalifikuotu elektroniniu parašu pasirašyti ADOC v1.0 specifikacijos oficialieji elektroniniai dokumentai. DVS „Avilys“ integruota su pašto tarnybine stotimi, „e-pristatymo“ sistema, elektroninio archyvo informacine sistema (toliau – EAIS).
2. DVS „Avilys“ kūrėjas sistemą vysto kaip nuolat tobulinamą ir prižiūrimą produktą, t. y., nuolat leidžia naujas versijas, kurios apima ne tik klaidų taisymus, bet ir naujų funkcijų kūrimą, esamų funkcijų tobulinimą, pačios sistemos (įskaitant ir duomenų bazės) veikimo optimizavimą, pritaikymą prie besikeičiančių kitų sistemų veikimo (operacinės sistemos, naršyklės, biuro programos) bei naujų saugumo reikalavimų įgyvendinimą.
3. Pirkimo tikslas – įsigyti DVS „Avilys“ priežiūros ir vystymo paslaugas (toliau – Paslaugos), kad būtų užtikrintas nepertraukiamas Užsakovo funkcijų vykdymas, naudojant DVS „Avilys“.

II.  DVS „AVILYS“ FUNKCINĖ SUDĖTIS

4. Dokumentų modulis – darbui su registruotais dokumentais;
5. Dokumentų projektų modulis – darbui su dokumentų projektais iki dokumento registravimo;
6. Sutarčių modulis – darbui su sutartimis;
7. Teisės aktų modulis – darbui su teisės aktais;
8. Užduočių modulis – darbui su užduotimis (pavedimais) ir jų kontrole;
9. Informacijos paieškos ir peržiūros modulis – informacijos paieškai ir peržiūrai;
10. Ataskaitų modulis – ataskaitoms formuoti;
11. Administravimo modulis – DVS „Avilys“ administravimui;
12. Dokumentų valdymo priežiūros modulis – dokumentų apskaitos tvarkymui ir integracijai su EAIS;
13. Programinė sąsaja API (Application Programming Interface) – integracijoms su DVS „Avilys“.

III.  PASLAUGŲ DALYS

14.  Paslaugos turi būti skirstomos į šias Paslaugų dalis:
14.1. Paslaugų dalis „DVS „Avilys“ bazinės priežiūros paslaugos“ (toliau – DVS „Avilys“ bazinės priežiūros paslaugos);
14.2. Paslaugų dalis „DVS „Avilys“ užsakomosios vystymo paslaugos“ (toliau – DVS „Avilys“ užsakomosios vystymo paslaugos).

IV.  DVS „AVILYS“ BAZINĖS PRIEŽIŪROS PASLAUGOS

15. DVS „Avilys“ bazinės priežiūros paslaugos turi būti teikiamos nuolat (per maksimalų (bendrą) 24 mėn. „Paslaugų teikimo pirkimo-pardavimo sutarties projektas“ (toliau – Sutartis) numatytą Paslaugų teikimo laikotarpį), siekiant užtikrinti stabilų DVS „Avilys“ veikimą. DVS „Avilys“ bazinės priežiūros paslaugos turi apimti:
15.1. [bookmark: _Hlk113434432]DVS „Avilys“ administratoriaus (toliau – Užsakovo atsakingas (-i) atstovas (-ai)) konsultavimą, siekiant užtikrinti nepertraukiamą DVS „Avilys“ veikimą;
15.2. Pagalbą Užsakovo atsakingam (-iems) atstovui (-ams), sprendžiant iškilusias problemines situacijas, susijusias su DVS „Avilys“;
15.3. Naujų DVS „Avilys“ versijų, įsigytos DVS „Avilys“ licencijos apimtyje, pateikimą, diegimą, konfigūravimą;
15.4. DVS „Avilys“ programinio kodo pataisymų pateikimą, diegimą;
15.5. periodinę nuolatinę DVS „Avilys“ priežiūrą:
15.5.1. DVS „Avilys“ sisteminio registratoriaus elektroninio parašo sertifikatų gavimą ir jų galiojimo atnaujinimą;
15.5.2. elektroninio parašo sertifikatų, DVS „Avilys“ naudojamų elektroniniam parašui tikrinti, galiojimo atnaujinimą.

V.  DVS „AVILYS“ UŽSAKOMOSIOS VYSTYMO PASLAUGOS

16. DVS „Avilys“ užsakomosios vystymo paslaugos – tai paslaugos, kurios viršija šios techninės specifikacijos IV skyriuje „DVS „Avilys“ bazinės priežiūros paslaugos“ numatytas apimtis. DVS „Avilys“ užsakomosios vystymo paslaugos turi būti teikiamos pagal Sutartyje nurodytą DVS „Avilys“ užsakomųjų vystymo paslaugų valandinį įkainį, tik esant rašytiniams Užsakovo užsakymams, iš anksto suderintiems su Paslaugų teikėju. Užsakovas su Paslaugų teikėju šiame punkte nurodytu būdu suderintas DVS „Avilys“ užsakomąsias vystymo paslaugas užsako DVS „Avilys“ užsakomųjų vystymo paslaugų užsakymu, parengtu pagal Sutarties 3 priede pateiktą formą „DVS „Avilys“ užsakomųjų vystymo paslaugų užsakymo forma“, kuriame nurodomi DVS „Avilys“ užsakomų vystymo paslaugų pavadinimai, joms atlikti numatytas valandų skaičius ir atlikimo terminas, atsakingi asmenys ir jų kontaktiniai duomenys, numatytas garantijos laikotarpis. Preliminarus DVS „Avilys“ užsakomųjų vystymo paslaugų kiekis (per maksimalų (bendrą) 24 mėn. Sutartyje numatytą Paslaugų teikimo laikotarpį) 110 val. DVS „Avilys“ užsakomosios vystymo paslaugos turi apimti:
16.1. DVS „Avilys“ funkcionalumo pagal pasikeitusius teisės aktus specifikavimą, projektavimą, programavimą, testavimą, įdiegimą ir dokumentavimą;
16.2. Užsakovo poreikių DVS „Avilys“ funkcionalumo vystymui reikalavimų ir apimčių vertinimą bei derinimą;
16.3. DVS „Avilys“ migravimo paslaugas, Užsakovui pereinant prie aukštesnės duomenų bazių valdymo sistemos, operacijų sistemos, taikomųjų programų serverio programinės įrangos versijos;
16.4. DVS „Avilys“ naudotojų apmokymą;
16.5. DVS „Avilys“ perkėlimą į kitą techninę ar sisteminę įrangą;
16.6. Kitas neišvardintas paslaugas, kurios viršija DVS „Avilys“ bazinės priežiūros paslaugų apimtis ar pagal savo esmę nėra DVS „Avilys“ bazinės priežiūros paslaugos. 


VI.  PASLAUGŲ TEIKIMO TVARKA

17.  DVS „Avilys“ bazinės priežiūros paslaugos (t. y. tiek Paslaugų teikėjo identifikuoti, tiek Užsakovo pastebėti) DVS „Avilys“ veikimo sutrikimai (klaidos), konsultacijos prašymai ir DVS „Avilys“ užsakomosios vystymo paslaugos (kaip jos apibrėžtos techninės specifikacijos 16 punkte) turi būti registruojamos Paslaugų teikėjo problemų ir trikdžių registravimo sistemoje (toliau – Trikdžių registravimo sistema) (tikslūs kontaktiniai duomenys nurodomi Sutartyje). 
18. Vienu kreipiniu turi būti registruojama viena DVS „Avilys“ bazinės priežiūros paslauga (t. y. veikimo sutrikimas, konsultacijos prašymas), DVS „Avilys“ užsakomoji vystymo paslauga. Esant keliems kreipiniams ta pačia tema, jie gali būti sujungiami.
19. Užsakovo atsakingas atstovas, Trikdžių registravimo sistemoje registruodamas bet kokio tipo DVS „Avilys“ bazinės priežiūros paslaugą (sutrikimą (klaidą)), turi ją aprašyti (pateikti iki sutrikimo (klaidos) Užsakovo ir (ar) Paslaugų teikėjo atliktus veiksmus, įvestus duomenis, sistemos langų ekranvaizdžius) ir pateikti pilną sutrikimo (klaidos) atkartojimo scenarijų.
20. Paslaugos turi būti teikiamos telefonu, el. paštu, internetu, nuotoliniu būdu (saugiu kanalu prisijungus prie Užsakovo informacinių išteklių) ir (ar) atvykus pas Užsakovą darbo dienomis, darbo laiku (nuo 8:00 iki 17:00 val.). Paslaugų teikėjo išlaidų, susijusių su jo paskirtų asmenų atvykimu į Užsakovo patalpas, Užsakovas papildomai neapmoka.
21. DVS „Avilys“ veikimo sutrikimų (klaidų) svarbos prioritetai bei  reakcijos ir sutrikimo (klaidos) pašalinimo laikas – tai laikas, per kurį Paslaugų teikėjas įsipareigoja sureaguoti į Trikdžių registravimo sistemoje registruotą DVS „Avilys“ veikimo sutrikimą (klaidą) ir žemiau techninėje specifikacijoje nustatyta tvarka informuoti Užsakovo atsakingą (-us) atstovą (-us) apie numatomus Paslaugų teikėjo veiksmus sutrikimui (klaidai) pašalinti:
	Svarbos prioritetas
	Sutrikimas (klaida)
	Reakcijos ir sutrikimo (klaidos) pašalinimo laikas

	I
prioritetas
	DVS „Avilys“ nustojo funkcionuoti ir Užsakovas negali tęsti darbo.
	Ne ilgiau kaip pusę darbo valandos. Nustačius sutrikimo priežastis, sutrikimas turi būti pašalintas ne vėliau kaip per 2 (dvi) darbo valandas arba Užsakovo sutikimu per ilgesnį laiką.

	II
prioritetas
	Dideli DVS „Avilys“ funkcionavimo sutrikimai, dėl kurių neįmanomas sklandus DVS „Avilys“ darbas, galutiniai naudotojai turi galimybę dirbti, tačiau ne visu pajėgumu.
	Ne ilgiau kaip pusę darbo valandos. Nustačius sutrikimo priežastis, sutrikimas turi būti pašalintas ne vėliau kaip per 4 (keturias) darbo valandas arba Užsakovo sutikimu per ilgesnį laiką.

	III prioritetas
	Veiklos procesai ir DVS „Avilys“ funkcionavimas paveiktas nežymiai, sutrikimas nekelia grėsmės duomenims ir DVS „Avilys“ funkcionavimui, problemos sprendimas yra būtinas, bet ne kritinis.
	Ne ilgiau kaip pusę darbo valandos. Nustačius sutrikimo priežastis, sutrikimas turi būti pašalintas ne vėliau kaip per 8 (aštuonias) darbo valandas arba Užsakovo sutikimu per ilgesnį laiką.

	IV prioritetas
	DVS „Avilys“ optimizavimas, funkcionalumo vystymas, programinės įrangos atnaujinimų ir pataisymų diegimas, Užsakovo atsakingų atstovų apmokymai.
	Paslaugų teikėjo ir Užsakovo raštu (el. paštu) suderintais terminais.

	Pastabos:
1) ilgesnis sutrikimo (klaidos) pašalinimo laikas  tarp Paslaugų teikėjo ir Užsakovo derinamas raštu (el. paštu);
2) jei Paslaugų teikėjui ir Užsakovui, atsižvelgiant į svarbos prioritetą, per 1 (vieną) darbo dieną nepavyksta suderinti ilgesnio sutrikimo (klaidos) pašalinimo laiko, jį Užsakovas nustato vienašališkai.


22. Jei Paslaugų teikėjas dėl objektyvių priežasčių ir / ar nuo Paslaugų teikėjo nepriklausančių priežasčių negali pašalinti sutrikimo (klaidos) per techninės specifikacijos 21 punkte nustatytą Reakcijos ir sutrikimo (klaidos) pašalinimo laiką, jis turi nedelsdamas informuoti Užsakovą raštu (el. paštu) apie tokias priežastis. Užsakovas, įvertinęs nurodytų priežasčių pagrįstumą, ir suderinęs su Paslaugų teikėju, gali nustatyti kitokį Reakcijos ir sutrikimo (klaidos) pašalinimo laiką.
23. DVS „Avilys“ programinio kodo pataisymai ir naujos versijos turi būti diegiamos tik iš anksto su Užsakovo atsakingu atstovu suderintu laiku ir tik esant Užsakovo atsakingo atstovo  rašytiniam patvirtinimui (el. paštu, Trikdžių registravimo sistemoje).
24. DVS „Avilys“ programinio kodo pataisymai ir naujos versijos turi būti diegiamos DVS „Avilys“ testavimo aplinkoje, kur Užsakovo atsakingas atstovas patikrina atnaujintos DVS „Avilys“ veikimą. Esant neatitikimams, jie turi būti registruojami Trikdžių registravimo sistemoje.
25. Paslaugų teikėjas turi užtikrinti, kad atnaujinus DVS „Avilys“ versiją, išliktų ir anksčiau Užsakovo įsigytas DVS „Avilys“ funkcionalumas, jei tai neprieštarauja naujiems atnaujintos DVS „Avilys“ versijos funkcionalumams ir toks keitimas yra suderintas su Užsakovo atsakingu atstovu techninės specifikacijos 23 punkte nurodyta tvarka.
26. [bookmark: _Hlk10114567]Paslaugų teikėjas Paslaugų teikimo metu Paslaugų teikėjo atliktiems pakeitimams turi suteikti garantiją, kaip nurodyta Sutarties 1.5 punkte.

VII.  REIKALAVIMAI PASLAUGŲ TEIKĖJUI

27.  Paslaugų teikėjas turi būti programinės įrangos (DVS „Avilys“) gamintojas arba turi turėti gamintojo suteiktą teisę (turi būti įgaliotas gamintojo atstovas) parduoti, prižiūrėti siūlomą programinę įrangą, arba turi būti sudaręs atitinkamą sutartį su kitu ūkio subjektu, turinčiu atitinkamas teises parduoti, prižiūrėti siūlomą programinę įrangą. Užsakovui pateikiama: dokumentas, patvirtinantis, kad Paslaugų teikėjas yra siūlomos programinės įrangos gamintojas (pateikiama Paslaugų teikėjo pažyma (skaitmeninė kopija) ar įgaliotas siūlomos programinės įrangos gamintojo atstovas (pateikiami oficialų atstovavimą patvirtinantys dokumentai (skaitmeninės kopijos)) ir / ar turi galimybę įgyvendinti ir palaikyti gamintojo programinės įrangos sprendimus  (pateikiama patvirtinanti sutartis su kitu ūkio subjektu, turinčiu teisę parduoti, prižiūrėti siūlomą programinę įrangą (skaitmeninė kopija).

VIII.  PASLAUGŲ ATITIKTIS TEISĖS AKTAMS

28. Paslaugos turi būti teikiamos taip, kad DVS „Avilys“ atitiktų Lietuvos Respublikos ir Europos Sąjungos teisės aktus, nustatančius reikalavimus asmens duomenų apsaugai, dokumentų valdymui, elektroninio parašo naudojimui bei kibernetinio saugumo užtikrinimui (Paslaugų teikėjas, teikdamas Paslaugas, turi vadovautis atitinkamų teisės aktų aktualiomis redakcijomis be atskiro papildomo susitarimo su Užsakovu). Užsakovas turi teisę reikalauti, kad Paslaugų teikėjas pateiktų įrodymus, jog Paslaugų teikimo procese yra laikomasi šiame punkte nustatytų reikalavimų.  
__________________________
